**ΠΡΟΜΗΘΕΙΑ ΚΑΥΣΙΜΩΝ ΠΛΣ 1061 Λ/Χ ΚΑΛΥΜΝΟΥ**

**Ι. ΓΕΝΙΚΑ**

Στο παρόν έγγραφο περιγράφονται οι τεχνικές απαιτήσεις αναφορικά με την προμήθεια καυσίμων από ελεύθερο εμπόριο, για κάλυψη αναγκών πλωτού σκάφους ΠΛΣ 1061 Λ/Χ Καλύμνου.

**ΙΙ. ΠΡΟΫΠΟΛΟΓΙΣΜΟΣ ΔΑΠΑΝΗΣ**

Η προϋπολογισθείσα δαπάνη ανέρχεται συνολικά στο ποσό των δεκαεπτά χιλιάδων εννιακοσίων ενενήντα ενός ευρώ και ενενήντα τεσσάρων λεπτών **#17.991,94#** και θα χρηματοδοτηθεί από τον τακτικό προϋπολογισμό του ΥΝΑΝΠ. Οι προσφέροντες θα πρέπει να καταθέσουν προσφορά η οποία περιγράφεται αναλυτικά στον ακόλουθο πίνακα λαμβάνοντας υπόψη τον εν λόγω προϋπολογισμό.

**III. ΚΡΙΤΗΡΙΟ ΚΑΤΑΚΥΡΩΣΗΣ**

Ως κριτήριο κατακύρωσης ορίζεται το μεγαλύτερο ποσοστό έκπτωσης επί τοις εκατό (%), στην νόμιμα διαμορφωμένη μέση λιανική τιμή πώλησης του Υπουργείου Ανάπτυξης και Επενδύσεων, Τμήμα Διαχείρισης Πληροφοριών και Εποπτείας Ηλεκτρονικού Εμπορίου ανά λίτρο κατά την ημέρα παράδοσής του.

**ΙV. ΥΠΟ ΠΡΟΜΗΘΕΙΑ ΕΙΔΗ**

Τα υπό προμήθεια είδη καθώς και η συνολική ποσότητα αυτών αναγράφονται στον πίνακα που ακολουθεί:

|  |  |  |  |
| --- | --- | --- | --- |
| Α/Α | ΕΙΔΟΣ | ΛΙΤΡΑ | CPV |
| **01** | **ΚΑΥΣΙΜΑ ΚΙΝΗΣΗΣ ΠΛΣ 1061**  **(ΑΜΟΛΥΒΔΗ ΒΕΝΖΙΝΗ)** | **11.155** | **ΚΩΔ. 09132100-4** |
| **Συνολικός προϋπολογισμός : 17.991,94€** | | | | |

**V. ΤΕΧΝΙΚΕΣ ΑΠΑΙΤΗΣΕΙΣ**

**ΧΑΡΑΚΤΗΡΙΣΤΙΚΑ ΥΠΟ ΠΡΟΜΗΘΕΙΑ ΕΙΔΩΝ**

Οι προδιαγραφές των υγρών καυσίμων (φυσικά και χημικά χαρακτηριστικά) καθορίζονται από τις ισχύουσες διατάξεις. Η αρμόδια Επιτροπή Παραλαβής μπορεί να ζητήσει τη δειγματοληψία καυσίμων και τη διενέργεια χημικού έλεγχου από το Γενικό Χημείο του Κράτους, προκειμένου να διαπιστωθεί η συμφωνία των ιδιοτήτων των υπό προμήθεια καυσίμων.

**VΙΙ. ΤΟΠΟΣ - ΧΡΟΝΟΣ ΠΑΡΑΔΟΣΗΣ ΕΙΔΩΝ**

Ως τόπος παράδοσης ορίζεται ο χώρος ελλιμενισμού επιχειρησιακού μέσου ΠΛΣ -1061 Λ/Χ ΚΑΛΥΜΝΟΥ. Η παραλαβή θα μπορεί πραγματοποιηθεί τμηματικά από την ημέρα που θα υπογραφεί σύμβαση με τον Προμηθευτή **μέχρι και την 31-12-2022.**

**VIII. ΠΑΡΑΚΟΛΟΥΘΗΣΗ - ΠΑΡΑΛΑΒΗ ΥΠΟ ΠΡΟΜΗΘΕΙΑ ΕΙΔΩΝ**

Η παραλαβή των υγρών καυσίμων (αμόλυβδης βενζίνης), θα γίνει, από την συγκροτηθήσα αρμόδια Επιτροπή της Υπηρεσίας διενέργειας της προμηθείας, με την σύνταξη των απαραίτητων πρακτικών οριστικής, ποσοτικής και ποιοτικής παραλαβής. Ακολούθως , τα υγρά καύσιμα (αμόλυβδης βενζίνης) και η Επιτροπή θα υποβάλλει τα πρακτικά αυτά στο Γραφείο Διαχείρισης για την σχετική διαδικασία πληρωμής του Προμηθευτή.

**IX. ΟΔΗΓΙΕΣ ΥΠΟΒΟΛΗΣ ΦΑΚΕΛΟΥ ΠΡΟΣΦΟΡΑΣ**

Οι προσφορές υποβάλλονται από τους προσφέροντες σε σφραγισμένο φάκελο ο οποίος θα περιλαμβάνει δύο (02) υποφακέλους, «ΤΕΧΝΙΚΗ ΠΡΟΣΦΟΡΑ» και «ΟΙΚΟΝΟΜΙΚΗ ΠΡΟΣΦΟΡΑ».

Στον σφραγισμένο φάκελο **«ΤΕΧΝΙΚΗ ΠΡΟΣΦΟΡΑ»** τοποθετείται κάθε έγγραφο και δικαιολογητικό που τεκμηριώνει την τεχνική επάρκεια του οικονομικού φορέα (του προσφέροντος) σύμφωνα με τις Τεχνικές Προδιαγραφές και σε κάθε περίπτωση Υπεύθυνη Δήλωση του Ν. 1599/1986 (Α΄75) υπογεγραμμένη από τον νόμιμο εκπρόσωπο του οικονομικού φορέα που επιθυμεί να υποβάλει προσφορά με την οποία ο προσφέρων θα δηλώνει ότι έχει λάβει γνώση και αποδέχεται ανεξαιρέτως όλους τους όρους των τεχνικών προδιαγραφών, **θεωρημένη για το γνήσιο της υπογραφής ή εκδοθείσα μέσω της Ενιαίας Ψηφιακής Πύλης (gov.gr) .**

Στον σφραγισμένο φάκελο **«ΟΙΚΟΝΟΜΙΚΗ ΠΡΟΣΦΟΡΑ»** θα πρέπει να συμπεριληφθούν τα κάτωθι:

**1.** Πλήρης και σαφής περιγραφή των υπό προμήθεια καυσίμων (αμόλυβδης βενζίνης).

**2.** Την προσφερόμενη τιμή σε Ευρώ η οποία θα αναγράφεται αριθμητικώς και ολογράφως. Σε περίπτωση διαφοροποίησης μεταξύ της αναγραφόμενης τιμής αριθμητικώς και ολογράφως, λαμβάνεται υπόψη η τιμή ολογράφως. Η προσφερόμενη τιμή των υπό προμήθεια υγρών καυσίμων (αμόλυβδης βενζίνης), **υπόκεινται σε παρακράτηση φόρου εισοδήματος 1% και οι νόμιμες κρατήσεις βαραίνουν το Δημόσιο.**

**3.** Η προμήθεια καυσίμων των πλωτών Λιμενικού Σώματος **απαλλάσσονται του Φ.Π.Α.**

**4.** Ο χρόνος ισχύος της προσφοράς είναι τριάντα (30) ημέρες, προσμετρούμενες από την επόμενη ημέρα αξιολόγησης των προσφορών .

**5.** Οι προσφορές θα πρέπει να αναφέρονται σε ποσοστό έκπτωσης επί τοις εκατό (%).

**Η τεχνική προσφορά αποσφραγίζεται πρώτη και μόνο αν γίνει αυτή αποδεκτή, αποσφραγίζεται και η οικονομική προσφορά.**

**X. ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΚΑΤΑΚΥΡΩΣΗΣ**

Ο προσφέρων (Προσωρινός Ανάδοχος)**,** ενημερώνεται εγγράφως από την Επιτροπή αξιολόγησης μέσω της Λιμενικής Αρχήςγια την υποβολή των δικαιολογητικών ανάθεσης, όπως αυτά προβλέπονται στο άρθρο 73 και 74 του Ν. 4412/16 (ΦΕΚ Α΄147), **σε σφραγισμένο φάκελο** εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης του/των. Ο φάκελος αυτός, ο οποίος θα φέρει την ένδειξη ¨ ΦΑΚΕΛΟΣ ΔΙΚΑΙΟΛΟΓΗΤΙΚΩΝ ΑΝΑΘΕΣΗΣ¨ και τον τίτλο της προμήθειας, θα περιλαμβάνει, **επί ποινή απόρριψης,** τα κάτωθι:

**Α. Απόσπασμα σχετικού μητρώου,** όπως του ποινικού μητρώου ή ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι δεν υπάρχει εις βάρος του αμετάκλητη καταδικαστική απόφαση για τις περιπτώσεις που αναφέρονται στην παράγραφο 1 του άρθρου 73 του Ν. 4412/2016 (Α΄ 147).

Η υποχρέωση προσκόμισης του ως άνω αποσπάσματος αφορά **και** τα πρόσωπα με την ιδιότητα μέλους του διοικητικού, διευθυντικού ή εποπτικού οργάνου του οικονομικού φορέα ή προσώπου που έχει εξουσία εκπροσώπησης, λήψης αποφάσεων ή ελέγχου σε αυτό, ιδίως τους διαχειριστές Ε.Π.Ε., Ι.Κ.Ε. και προσωπικών εταιριών Ο.Ε. και Ε.Ε. καθώς και τον Διευθύνοντα Σύμβουλο και όλα τα μέλη του Διοικητικού Συμβουλίου Ανώνυμων Εταιριών και τα μέλη του Διοικητικού Συμβουλίου συνεταιρισμών.

**Εφόσον με την προσκόμιση του ανωτέρω αποσπάσματος προκύπτει εις βάρος του οικονομικού φορέα αμετάκλητη καταδικαστική απόφαση έστω για έναν από τους λόγους που προβλέπονται στην παράγραφο 1 του άρθρου 73 του Ν. 4412/2016 (Α΄ 147), η αναθέτουσα Αρχή, αποκλείει τον οικονομικό φορέα από τη συμμετοχή στη διαδικασία σύναψης σύμβασης. Ο οικονομικός φορέας, σύμφωνα με τα οριζόμενα στην παρ. 9 του άρθρου 80 Ν 4412/16 (ΦΕΚ Α΄147),αντί του προαναφερθέντος αποσπάσματος, δύναται να υποβάλει Υπεύθυνη Δήλωση του Ν. 1599/1986 (Α΄ 75) θεωρημένη για το γνήσιο της υπογραφής ή εκδοθείσα μέσω της Ενιαίας Ψηφιακής Πύλης (gov.gr).**

**B. Πιστοποιητικό** που εκδίδεται από την αρμόδια κατά περίπτωση αρχή, από το οποίο να προκύπτει ότι κατά την ημερομηνία της ως άνω ειδοποίησης είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές του υποχρεώσεις **(ήτοι φορολογική και ασφαλιστική ενημερότητα).**

Τα ανωτέρω δικαιολογητικά υποβάλλονται σύμφωνα με όσα ορίζονται στο άρθρο 103 του ν. 4412/2016 (Α΄ 147), όπως τροποποιήθηκε και ισχύει.